ชื่อเรื่อง รายงานการใช้แบบฝึกทักษะการอ่านและการเขียนคำที่ประสมด้วยสระเปลี่ยนรูป

 และสระลดรูปที่มีตัวสะกด สำหรับชั้นประถมศึกษาปีที่ 1

ผู้พัฒนา นางจันทพร โพธิ์สุ่ม

ปีที่พัฒนา 2556

**บทคัดย่อ**

 การศึกษาครั้งนี้ มีวัตถุประสงค์ 1) เพื่อหาประสิทธิภาพของแบบฝึกทักษะการอ่านและการเขียนคำที่ประสมด้วยสระเปลี่ยนรูปและสระลดรูปที่มีตัวสะกด สำหรับชั้นประถมศึกษาปีที่ 1

สร้างขึ้นตามเกณฑ์ 80/80 2) เพื่อเปรียบเทียบผลสัมฤทธิ์ทางการเรียนระหว่างก่อนและหลังใช้แบบฝึกทักษะการอ่านและการเขียนคำที่ประสมด้วยสระเปลี่ยนรูปและสระลดรูปที่มีตัวสะกด สำหรับ

ชั้นประถมศึกษาปีที่ 1 3) เพื่อศึกษาความพึงพอใจของนักเรียนที่มีต่อการสอนโดยใช้แบบฝึกทักษะการอ่านและการเขียนคำที่ประสมด้วยสระเปลี่ยนรูปและสระลดรูปที่มีตัวสะกดสำหรับชั้นประถมศึกษาปีที่ 1

 กลุ่มตัวอย่างในการศึกษาค้นคว้า คือ นักเรียนชั้นประถมศึกษาปีที่ 1 ภาคเรียนที่ 2

ปีการศึกษา 2556 โรงเรียนเทศบาล 2 จำนวน 20 คน โดยการเลือกแบบเจาะจง เครื่องมือที่ใช้ในการศึกษาค้นคว้า คือ แบบฝึกทักษะการอ่านและการเขียนคำที่ประสมด้วยสระเปลี่ยนรูปและสระลดรูปที่มีตัวสะกด สำหรับชั้นประถมศึกษาปีที่ 1 แบบทดสอบวัดผลสัมฤทธิ์ทางการเรียนก่อนและหลังการใช้แบบฝึกทักษะการอ่านและการเขียนคำที่ประสมด้วยสระเปลี่ยนรูปและสระลดรูปที่มีตัวสะกด สำหรับชั้นประถมศึกษาปีที่ 1 จำนวน 20 ข้อ และแบบประเมินความพึงพอใจของนักเรียนที่มีต่อการสอนโดยใช้แบบฝึกทักษะการอ่านและการเขียนคำที่ประสมด้วยสระเปลี่ยนรูปและสระลดรูปที่มีตัวสะกด สำหรับชั้นประถมศึกษาปีที่ 1ที่ผู้รายงานสร้างขึ้น สถิติที่ใช้ในการวิเคราะห์ข้อมูล ได้แก่ ค่าเฉลี่ย (Mean) ส่วนเบี่ยงเบนมาตรฐาน (Standard Deviation)

ผลการศึกษาค้นคว้าพบว่า 1) แบบฝึกทักษะการอ่านและการเขียนคำที่ประสมด้วยสระเปลี่ยนรูปและสระลดรูปที่มีตัวสะกด สำหรับชั้นประถมศึกษาปีที่ 1 ที่สร้างขึ้นมีประสิทธิภาพ 83.73/83.17 ตามเกณฑ์ 2) ผลสัมฤทธิ์ทางการเรียนของนักเรียนหลังใช้แบบฝึกทักษะการอ่านและการเขียนคำที่ประสมด้วยสระเปลี่ยนรูปและสระลดรูปที่มีตัวสะกด สำหรับชั้นประถมศึกษาปีที่ 1 สูงกว่าก่อนใช้เอกสารประกอบการเรียนรู้อย่างมีนัยสำคัญทางสถิติที่ระดับ .05 3) นักเรียนมีความพึงพอใจต่อแบบฝึกทักษะการอ่านและการเขียนคำที่ประสมด้วยสระเปลี่ยนรูปและสระลดรูปที่มีตัวสะกด สำหรับชั้นประถมศึกษาปีที่ 1 ระดับมากที่สุด